|  |  |  |  |
| --- | --- | --- | --- |
| Macintosh HD:Users:antanas:ownCloud:2020:KAUNO ENERGIJA:LOGO:KAUNO_ENERGIJA_LOGO_dvispalvis.jpg |  |  |  |
|  | | | |
| **AKCINĖ BENDROVĖ „Kauno energija“** | | | |

**ATVIRO KONKURSO (SUPAPRASTINTO PIRKIMO) SĄLYGŲ**

**Šilumos tiekimo tinklų nuo ŠK 6T-10-20 iki Taško „A“ ties ŠK 6T-10-23 Baltijos g. ribose, Kauno m., rekonstrukcija**

**SPECIALIOSIOS PIRKIMO sąlygos (SPS)**

2025m. birželio 26 d.

**1. BENDRA INFORMACIJA**

* 1. Perkantysis subjektas – Akcinė bendrovė „Kauno energija“, juridinio asmens kodas 235014830, adresas Raudondvario pl. 84, Kaunas, Perkantysis subjektas yra PVM mokėtojas.

1.2. Pirkimas neatliekamas naudojantis centralizuotų pirkimų katalogu (toliau – CPO), nes CPO suteikta galimybė pirkti šilumos tinklų tiesimo tik lauko darbus. Planuojami pirkti darbai bus vykdomi ir pastate. Ne tranzitinės trasos darbų pirkimas.

1.3. Stebėtojai dalyvauti Komisijos posėdžiuose nėra kviečiami.

1.4. Vykdomas skelbiamas tarptautinis pirkimas. Pirkimo sąlygos patvirtintos AB „Kauno energija“ pirkimų komisijos 2025-06-26 (posėdžio protokolo Nr. P-106-180) sprendimu.

1.5. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.3 punktu. Tiekėjas atliekamiems statybos darbams turi taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus).

1.6.Išankstinis skelbimas apie pirkimą nebuvo paskelbtas.

1.7.Pirkime perkantysis subjektas nenumato skelbti pranešimo dėl savanoriško *ex ante* skaidrumo.

1.8.Pirkime neleidžiama pateikti alternatyvių pasiūlymų.

1.9.Bendrosios pirkimo sąlygos yra neatskiriama šių pirkimo sąlygų dalis.

**2. PIRKIMO OBJEKTAS**

* 1. Perkantysis subjektas numato įsigyti **šilumos tiekimo tinklų nuo ŠK 6T-10-20 iki Taško „A“ ties ŠK 6T-10-23 Baltijos g. ribose, Kauno m., rekonstrukcija**. Reikalavimai pirkimo objektui nustatyti specialiųjų pirkimo sąlygų 1 priede.

2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede.

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.5. Pirkimui skirtos lėšos – **300.000,00 Eur (trys šimtai tūkstančių eurų ir 00 ct) be PVM (jei pasiūlymo kaina (be PVM) viršys Pirkimui skirtas lėšas (be PVM) – pasiūlymas bus atmestas, kaip nepriimtinas**).

2.6.Pirkimui taikoma fiksuotos kainos kainodara. Tiekėjas prisiima riziką dėl Sutarties vykdymo išlaidų dydžio pasikeitimo.

**2.7. Esminės užduotys, kurias privalės atlikti Tiekėjas, yra vamzdynų montavimo darbai (tame tarpe vamzdynų montavimo ir suvirinimo darbai)**. Esminių užduočių atlikimui tiekėjas negali pasitelkti subtiekėją (−ų).

2.8. Darbai skaidomi į tarpinius etapus (o šilumos tiekimo tinklų atjungimas, montavimas ir įjungimas į etapus) ir privalės būti įgyvendinti nurodytais terminais:

|  |  |  |
| --- | --- | --- |
| *Eil. Nr.* | *Pavadinimas* | *Atlikimo terminas/ etapai* |
| 1. | Darbų atlikimo terminas (nuo sutarties įsigaliojimo dienos): | 18 (aštuoniolika) mėnesių |
| 2. | Techninio darbo projekto parengimas ne ilgiau, kaip: | - |
| 3. | Šilumos tiekimo tinklų vamzdynų demontavimo ir montavimo darbai (įskaitant galutinį vamzdynų įjungimą darbui) numatyti atlikti ne ilgiau kaip per: | 40 (keturiasdešimt) darbo dienų ir užbaigti ne vėliau, kaip iki 2025 m. rugsėjo 20 d. |
| 4. | Šilumos tiekimo tinklų vamzdynų demontavimo ir montavimo darbus atlikti ne daugiau, kaip: | 3 (trimis) etapais |
| 5. | Gerbūvio atstatymo darbai: | Užbaigti ne vėliau, kaip iki 2025 m. spalio 30 d. |

**3. SUSITIKIMAI SU TIEKĖJAIS, OBJEKTO APŽIŪRA, PIRKIMO DOKUMENTŲ PAAIŠKINIMAS**

3.1.Perkantysis subjektas nerengs susitikimo su tiekėjais dėl pirkimo sąlygų paaiškinimo.

3.2. Prašymą paaiškinti, patikslinti pirkimo sąlygas tiekėjas turi pateikti ne vėliau kaip 6 (šešios) dienos iki pasiūlymų pateikimo termino pabaigos.

3.3. Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip 4 (keturios) dienos iki pasiūlymų pateikimo termino pabaigos.

3.4. Perkantysis subjektas suteiks galimybę apžiūrėti objektą (darbų atlikimo vietą). Tiekėjui, norinčiam apžiūrėti objektą, CVP IS priemonėmis pateikus prašymą ne vėliau kaip8 (aštuonios) dienos iki pasiūlymų pateikimo termino pabaigos. Perkantysis subjektas turi teisę su tiekėju suderinti kitą, nei jo prašyme nurodytas susitikimo laiką.

**4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI**

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

4.2. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 3 priede.

**5. REIKALAVIMAI, SUSIJĘ SU NACIONALINIU SAUGUMU**

5.1. Atsižvelgiant į tai, kad atliekamas Pirkimas, kurio objektas neatitinka VPĮ 92 straipsnio 13 dalyje numatytame sąraše (BVPŽ kodų sąrašas, patvirtintas Lietuvos Respublikos Vyriausybės, įvertinus Sutarties vykdymo metu galinčias kilti su nacionaliniu saugumu susijusias technologines rizikas) nurodyto BVPŽ kodo prekes, Perkantysis subjektas šiame Pirkime nereikalauja, kad Tiekėjas su pasiūlymu pateiktų Viešųjų pirkimų tarnybos nustatytos formos atitikties deklaraciją, patvirtinančią, kad jo siūlomos Prekės ir jas papildančios paslaugos nekelia grėsmės nacionaliniam saugumui.

5.2. Pirkimui taikomas Europos Sąjungos Tarybos 2022 m. balandžio 8 d. priimtas Tarybos Reglamentas (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas) 5 k nuostatos. **Kartu su pasiūlymu tiekėjas/kiekvienas tiekėjų grupė narys, ūkio subjektas, kurio pajėgumais remiamasi, subtiekėjas (išskyrus kvazisubtiekėjus) turi pateikti užpildytą deklaraciją**, kuri pateikta specialiųjų pirkimo sąlygų 8 priede. Kilus abejonių dėl tiekėjo (ne)atitikties Reglamento nuostatoms, perkantysis subjektas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą. Perkantysis subjektas nustatęs, kad tiekėjo pasitelktas subtiekėjas ir ūkio subjektas, kurio pajėgumais remiamasi (išskyrus kvazisubtiekėjus), tenkina Reglamento 5 k straipsnyje nustatytus ribojimus ir pagal 2014 m. liepos 31 d. Tarybos reglamentą (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

5.3. Pirkimui taikomas PĮ 58 str. 41 d. nuostatos visa apimtimi

**6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI**

6.1. Pasiūlymų pateikimo terminas nurodytas CVP IS skelbime apie pirkimą.

6.2. Susipažinimas su CVP IS priemonėmis gautais pasiūlymais pradedamas ne anksčiau nei po 30 minučių po pasiūlymų pateikimo termino pabaigos.

6.3. Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip 90 (devyniasdešimt) dienų nuo pasiūlymų pateikimo galutinio termino pabaigos.

6.4. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. užpildyta pasiūlymo forma (Specialiųjų sąlygų 2 priedas);
    2. užpildytas EBVPD (Specialiųjų sąlygų 4 priedas) (privalo užpildyti Tiekėjas, kiekvienas tiekėjų grupės narys (jei pasiūlymą pateikia tiekėjų grupė) (nereikalaujama pateikti Kvazisubtiekėjo (−ų) EBVPD)), Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. įgaliojimas, jeigu visą pasiūlymą pasirašo ne Tiekėjo/ tiekėjų grupę atstovaujančio nario vadovas, o jo įgaliotas asmuo;
    5. pasiūlymo galiojimą užtikrinantis dokumentas: banko garantija arba draudimo bendrovės laidavimo raštas kartu su draudimo liudijimu/ polisu ir apmokėjimą patvirtinančiu dokumentu arba kredito unijos garantija (Specialiųjų sąlygų 6 priedas) (žr. 7.1. p.) ;
    6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį (Specialiųjų pirkimo sąlygų 5 priedas);
    7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime (Specialiųjų pirkimo sąlygų 5 priedas);

6.4.8. Tiekėjo atitikties deklaracija dėl 2022 m. balandžio 8 d. Europos Sąjungos tarybos reglamento (ES) 2022/576 taikomų ribojimų neturėjimo“ (toliau – **Deklaracija**) (privalo užpildyti kiekvienas tiekėjas/kiekvienas tiekėjų grupė narys, ūkio subjektas, kurio pajėgumais remiamasi, subtiekėjas (išskyrus kvazisubtiekėjus)) (Specialiųjų sąlygų 8 priedas) (žr. 5.2 p.);

6.4.9. Nepriklausomos įstaigos išduoto sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos, skaitmeninė kopija ar kitos (lygiavertės) aplinkos apsaugos vadybos sistemos laikymosi įrodymas.

6.4.10. Perkančiojo subjekto prašymu **galimo Pirkimo laimėtojo** pateikiami dokumentai: dokumentai, įrodantys, kad tiekėjas/ visi tiekėjų grupės nariai ir pasitelkiami ūkio subjektai, kurių kvalifikacija remiamasi, neturi pašalinimo pagrindų ir atitinka reikalavimus tiekėjų kvalifikacijai, nurodytus Specialiųjų pirkimo sąlygų 3 priede.

6.5. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti PĮ 34 straipsnio 11 dalies 2 ir 3 punktuose nustatytus reikalavimus. Perkančiajam subjektui kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

6.5.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

6.5.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

6.6. Visas pasiūlymas privalo būti pasirašytas elektroniniu parašu tiekėjo vadovo ar jo įgalioto asmens. Jeigu visą pasiūlymą pasirašo ne Tiekėjo/ tiekėjų grupę atstovaujančio nario vadovas, o jo įgaliotas asmuo, būtina pateikti įgaliojimą pasirašyti pateiktą pasiūlymą. Tiekėjas pasiūlymą turi pasirašyti el. parašu kitomis elektroninėmis priemonėmis ir į CVP IS įkelti jau pasirašytą pasiūlymą.

6.7. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.8. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

6.9.Tiekėjų pasiūlymuose nurodytos kainos bus vertinamos ir lyginamos su visais mokesčiais.

1. **PASIŪLYMO GALIOJIMO UŽTIKRINIMAS**

7.1. Tiekėjas privalo užtikrinti savo pasiūlymo galiojimą. Tiekėjo pateikiamo pasiūlymo galiojimas turi būti užtikrintas pateikiant banko garantiją, kredito unijos ar draudimo bendrovės laidavimo raštą (Sąlygų 6 priedas) – 5.000,00 Eur (penkių tūkstančių eurų) sumai. Pateikiamas kartu ir apmokėjimą patvirtinantis dokumentas. Pirkimo sąlygų 6 priedo dokumentuose (pridėtose formose) nurodytos privalomos Užtikrinimo sąlygos.

* 1. Pasiūlymo galiojimo užtikrinime **negali būti jokių papildomų sąlygų**, kurios apsunkintų Perkančiojo subjekto galimybę pasinaudoti pasiūlymo galiojimo užtikrinimu. Garantijos ar laidavimo **galiojimo terminas turi būti ne trumpesnis kaip pasiūlymo galiojimo terminas**.
  2. Prieš pateikdamas užtikrinimą patvirtinantį dokumentą, dalyvis gali prašyti Perkančiojo subjekto patvirtinti, kad jis sutinka priimti jo siūlomą užtikrinimą patvirtinantį dokumentą. Tokiu atveju perkantysis subjektas atsako dalyviui ne vėliau kaip per 3 (tris) darbo dienas nuo prašymo gavimo dienos. Šis patvirtinimas iš perkančiojo subjekto neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajam subjektui arba kitiems ūkio subjektams, ar netinkamai juos vykdė.
  3. Perkantysis subjektas gali prašyti dalyvius pratęsti pasiūlymo galiojimo užtikrinimo laiką iki konkrečiai nurodytos datos.

7.5. Pasiūlymo galiojimą užtikrinantis dokumentas, pateiktas elektronine forma, negrąžinamas.

**8. PASIŪLYMŲ VERTINIMAS**

8.1. Perkantysis subjektas ekonomiškai naudingiausią pasiūlymą išrenka pagal **kainos ir kokybės santykį**. Ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama Pirkimo sąlygų 8.2 p.

8.2. Pasiūlymų vertinimo kriterijai ir ekonominio naudingumo (S) balų apskaičiavimo tvarka (taikomi visoms pirkimo objekto dalims atskirai):

|  |  |
| --- | --- |
| **Vertinimo kriterijus** | **Lyginamasis svoris**  **ekonominio naudingumo vertinime** |
| Kriterijus *–* ***Kaina* (C)** | X=95 |
| Tiekėjo siūlomas **Vamzdynų demontavimo ir montavimo darbų** atlikimo termino trumpinimas dienomis (T). Formuluotė turėtų būti be trumpinimo, **tiesiog siūlomas darbų atlikimo terminas** | Y = 5 |

Tiekėjo pasiūlymo kainos balas (C) apskaičiuojamas mažiausios iš visų pasiūlymų pasiūlytos kainos (Cmin) ir vertinamo pasiūlymo kainos (Cp)) santykį padauginant iš kainos lyginamojo svorio (X):

Siūlomo darbų atlikimo terminas (T) balai apskaičiuojami pagal formulę:

trumpiausias pasiūlytas darbų atlikimo terminas (Tmin) ir vertinamo pasiūlymo nurodytas darbų atlikimo terminas (Tp) santykį padauginant lyginamojo svorio (Y).

Ekonominis naudingumas (S) apskaičiuojamas sudedant tiekėjo pasiūlymo kainos kriterijaus (C) ir pasiūlyto darbų atlikimo termino (T) balus, rezultatą apvalinant iki 2 (dviejų) skaičių po kablelio:

8.3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

**8.4. Perkantysis subjektas atmes tiekėjo pasiūlymą, jeigu kartu su pasiūlymu nebus pateiktas šių pirkimo sąlygose reikalaujamas 6.4.1. p. dokumentas**.

1. **SUTARTIES SUDARYMAS**
   1. Perkantysis subjektas sudarys pirkimo-pardavimo sutartį (toliau – Sutartis) su ekonomiškai naudingiausią pasiūlymą dėl pirkimo objekto pateikusiu tiekėju, kurio pasiūlymas atitiks Sąlygų reikalavimus. Sutartis bus sudaroma 18 (aštuoniolikos) mėnesių laikotarpiui su galimybę sutartį pratęsti vieną kartą 6 (šešių) mėnesių laikotarpiui. Maksimali sutarties trukmė - 24 (dvidešimt keturi) mėnesiai.
   2. Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Perkančiajam Subjektui Sutarties įvykdymo užtikrinimą, nurodytą Sutarties projekte.
   3. Perkantysis subjektas negali sudaryti sutarties anksčiau kaip per 5 (penkias) darbo dienas, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos.
   4. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 7 priede „Sutarties projektas“.
2. **KITOS SĄLYGOS**

**Priedai**

Priedas Nr. 1 – Techninė specifikacija.

Priedas Nr. 2 – Pasiūlymo forma.

Priedas Nr. 3 – Tiekėjams keliami reikalavimai;

Priedas Nr. 4 – EBVPD forma pildymui.

Priedas Nr. 5 – Subtiekėjo sutikimo forma;

Priedas Nr. 6 – Pasiūlymo užtikrinimo formos projektas;

Priedas Nr. 7 – Sutarties projektas;

Priedas Nr. 8 –Tiekėjo deklaracija dėl reglamento nuostatų atitikties;

Priedas Nr. 9 – Siūlomų specialistų sąrašas;

Priedas Nr. 10 – Įvykdytų sutarčių sąrašo forma;

|  |  |  |
| --- | --- | --- |
| Akcinė bendrovė  Raudondvario pl. 84  LT−47179 Kaunas | Tel. 8 800 11011  El. p. info@kaunoenergija.lt  www.kaunoenergija.lt | Duomenys kaupiami ir saugomi Juridinių asmenų registre  Kodas 235014830, PVM kodas LT350148314  A. s. LT60 7044 0600 0286 6144, AB SEB bankas |